b'\n_START_ARTICLE_\nIntialaiset vinttikoirat\n_START_SECTION_\nChippiparainvinttikoira\n_START_PARAGRAPH_\nRodun tuntomerkkeihin kuuluvat elegantti ryhti, pitk\xc3\xa4p\xc3\xa4isyys ja kevyet liikkeet, jotka eiv\xc3\xa4t kosketa maahan. S\xc3\xa4k\xc3\xa4korkeus on 62 cm:st\xc3\xa4 yl\xc3\xb6sp\xc3\xa4in ja karvapeite harmaavalkoinen, harmaa tai harmaankirjava. Chippiparai on varautunut ja vaikeasti l\xc3\xa4hestytt\xc3\xa4v\xc3\xa4. Se on yleinen Trinelvelin ja Madurain alueilla.\n_START_SECTION_\nKombai\n_START_PARAGRAPH_\nCombai on sek\xc3\xa4 karhunmets\xc3\xa4stys- ett\xc3\xa4 vahtikoira. Se on paariatyyppinen, vankkarakenteinen ja joko punaruskea tai punainen. Kuonossa on musta maski ja sel\xc3\xa4ss\xc3\xa4 musta viiva. Selk\xc3\xa4\xc3\xa4 pitkin kasvaa samanlainen ridge kuin rhodesiankoiralla, thai ridgebackill\xc3\xa4 ja phu quocinkoiralla.\n_START_SECTION_\nMudholinvinttikoira\n_START_PARAGRAPH_\nKookkaan mudholinvinttikoiran karvapeitteen v\xc3\xa4ritys vaihtelee paljon. Toinen nimitys caravan hound viittaa erityisesti pienikokoisiin ja eritt\xc3\xa4in hentorakenteisin yksil\xc3\xb6ihin.\n_START_SECTION_\nPashmi\n_START_PARAGRAPH_\nT\xc3\xa4m\xc3\xa4 mudholinvinttikoiran hapsukarvainen, useimmiten laikullinen muunnos muistuttaa salukia.\n_START_SECTION_\nRajapalayaminvinttikoira\n_START_PARAGRAPH_\nT\xc3\xa4m\xc3\xa4 j\xc3\xa4niksen ja karhun mets\xc3\xa4stykseen k\xc3\xa4ytett\xc3\xa4v\xc3\xa4 rotu on suoraselk\xc3\xa4inen ja vinttikoiraksi kohtuullisen vankkarakenteinen. P\xc3\xa4\xc3\xa4 on ep\xc3\xa4jalo ja melko roteva ja h\xc3\xa4nt\xc3\xa4 kaartuu korkealle sel\xc3\xa4n ylle. S\xc3\xa4k\xc3\xa4korkeus on 60-65 cm ja yleisin v\xc3\xa4ritys norsunluunvalkoinen vaaleanpunaisella pigmentill\xc3\xa4. Silm\xc3\xa4t saattavat toisinaan olla siniset, mutta t\xc3\xa4ll\xc3\xb6in koira on kuuro albiinogeenin takia.\n_START_SECTION_\nRampurinvinttikoira\n_START_PARAGRAPH_\nKookas rampurinvinttikoira on saanut nimens\xc3\xa4 kotiseudultaan. Se on yleens\xc3\xa4 musta.\n_START_SECTION_\nMuita intialaisia vinttikoiria\n_START_PARAGRAPH_\nMuita t\xc3\xa4h\xc3\xa4n ryhm\xc3\xa4\xc3\xa4n lukeutuvia rotuja ovat muun muassa kaikadinkoira, kanni, maratinvinttikoira ja vanjarinvinttikoira.'